Source: http://www.najpravo.sk/obcianske-pravo/rady-a-vzory/vzory-zalob-a-zmluv/d/darovanie-nehnutelnosti-maloletemu-2-krok-darovacia-zmluva-vzor.html
Timestamp: 2020-08-08 23:59:58+00:00
Document Index: 13007530

Matched Legal Cases: ['§ 628', '§ 151', '§ 630', '§ 22', '§ 151', '§ 31', '§ 151']

Darovanie nehnuteľnosti maloletému - 2. krok darovacia zmluva (vzor) | D | Najprávo.sk - najlepší právny poradca
4.3. 2011, 17:26 | Stanislava Ďurišová
uzavretá podľa § 628 a nasl. zákona č. 40/1964 Zb. (Občiansky zákonník) a
ZMLUVA O ZRIADENÍ VECNÉHO BREMENA uzavretá podľa § 151n a nasl. zákona č. 40/1964 Zb. v znení neskorších predpisov (ďalej iba „zmluva") medzi účastníkmi:
Darkyňa: Lujza Malá, rod. Suchá, nar.25.11.1954, r. č.: 546125/1111, trvale bytom Hviezdoslavova 123/4, 019 03 Zvolen, občan SR
Obdarovaní a povinní z vecného bremena: mal. Roman Malý, rod. Malý, nar.12.02.2001, r. č.: 010212/2222, trvale bytom Hollého 22/2, 019 03 Zvolen, občan SR
mal. Mária Malá, rod. Malá, nar.15.11.1999, r. č.: 996115/3333, trvale bytom Hollého 22/2, 019 03 Zvolen, občan SR
Zastúpení kolíznou opatrovníčkou: Zuzana Dlhá, rod. Malá, nar.28.05.1980, r. č.: 805528/7888, trvale bytom Hollého 58/7, 019 03 Zvolen, občan SR
Oprávnení z vecného bremena: Nina Malá, rod. Veľká, nar.22.05.1982, r. č.: 825522/4444, trvale bytom Hollého 22/2, 019 03 Zvolen, občan SR
Milan Malý, rod. Malý, nar.05.03.1978, r. č.: 780305/5555, trvale bytom Hollého 22/2, 019 03 Zvolen, občan SR
I. Predmet daru
Darkyňa je na základe Dohody o vyporiadaní podielového spoluvlastníctva a darovaní nehnuteľnosti, ktorej vklad bol povolený rozhodnutím Správy katastra vo Zvolene, pod spis. zn.: V 1234/97-56/98, výlučnou vlastníčkou nasledovnej nehnuteľnosti:
1.) Pozemok
Parcelné číslo: 396/1
Výmera v m2: 9245
Uvedená parcela sa nachádza v okrese: Zvolen, v obci: ZVOLEN, v katastrálnom území: Zvolen a je zapísaná na LV č. 422 v registri „C". Ďalej ako „ dar" alebo „predmet daru".
II. Darovanie
Darkyňa touto zmluvou bezodplatne prenecháva obdarovaným do ich podielového spoluvlastníctva v podiele každému po 1/2 predmet daru popísaný v čl. I. tejto zmluvy a obdarovaní ho s vďakou prijímajú.
Darkyňa sa môže v zmysle § 630 Občianskeho zákonníka domáhať vrátenia daru, ak sa obdarovaní budú správať k nej alebo k členom jej rodiny tak, že tým budú hrubo porušovať dobré mravy. Za členov rodiny darkyne treba považovať okrem iného aj rodičov obdarovaných. Okamžikom konania obdarovaného, ktorý svojim správaním voči darkyni alebo členom jej rodiny hrubo poruší dobré mravy, vzniká darkyni právo jednostranným právnym úkonom domáhať sa vrátenia daru a obdarovanému povinnosť vrátiť dar.
III. Stav daru
Stav nehnuteľnosti zodpovedá opotrebeniu primeranému dobe jej užívania a veku. Na predmete daru neviaznu žiadne ťarchy a bremená. Obdarovaní vyhlasujú, že im je stav darovanej nehnuteľnosti známy a v takomto stave ju bez výhrad prijímajú.
IV. Nadobudnutie vlastníctva
Účastníci tejto zmluvy prehlasujú, že sú si vedomí toho, že vlastnícke právo k nehnuteľnosti uvedenej v čl. I. tejto zmluvy, prejde z darkyne na obdarovaných až rozhodnutím príslušnej správy katastra o povolení vkladu vlastníckeho práva. Ďalej účastníci tejto zmluvy prehlasujú, že sú si vedomí toho, že aj právo vyplynúce z vecného bremena k nehnuteľnosti uvedenej v čl. I. tejto zmluvy, nadobudne účinky až rozhodnutím príslušnej správy katastra o povolení vkladu vecného bremena. Pre rozhodovanie o návrhu na vklad vlastníckeho práva je podľa § 22 ods. 2 zákona č. 162/1995 Z. z. príslušná Správa katastra Zvolen.
V. Zriadenie vecného bremena
Účastníci tejto zmluvy sa dohodli, že v zmysle § 151n a nasl. Občianskeho zákonníka sa zriaďuje vecné bremeno v prospech rodičov obdarovaných, Niny Malej, rod. Veľkej, nar.22.05.1982, r. č.: 825522/4444 a Milana Malého, rod. Malého, nar.05.03.1978, r. č.: 780305/5555, obaja trvale bytom Hollého 22/2, 019 03 Zvolen, spočívajúce v práve uvedených osôb do svojej smrti bezodplatne užívať nehnuteľnosť uvedenú v čl. I. tejto zmluvy v plnom rozsahu. Uvedené právo sa zapíše ako ťarcha na LV do časti „C".
Zmluvné strany vyhlasujú, že zmluvu si riadne prečítali, jej obsahu porozumeli a na znak súhlasu s jej obsahom a toho, že je prejavom ich slobodnej a vážnej vôle, bez existencie tiesne, nátlaku alebo nápadne nevýhodných podmienok, ju vlastnoručne podpísali.
VII. Kataster nehnuteľností
Vzhľadom na vyššie uvedené skutočnosti účastníci zmluvy navrhujú, aby Správa katastra Zvolen, podľa § 31 katastrálneho zákona, vykonala v katastri nehnuteľností tento zápis vo forme vkladu:
Katastrálne územie: Zvolen
A: Majetková podstata
Parcelné číslo Výmera v m² Druh pozemku
396/1 9245 Orná pôda
B: Vlastníci
Roman Malý, rod. Malý
nar.12.02.2001, r. č.: 010212/2222 v 1/2
trvale bytom Hollého 22/2
019 03 Zvolen
Mária Malá, rod. Malá
nar.15.11.1999, r. č.: 996115/3333 v 1/2
C: Ťarchy
V zmysle § 151n Občianskeho zákonníka vecné bremeno v prospech Niny Malej, rod. Veľkej, nar.22.05.1982, r. č.: 825522/4444 a Milana Malého, rod. Malého, nar.05.03.1978, r. č.: 780305/5555, obaja trvale bytom Hollého 22/2, 019 03 Zvolen, spočívajúce v práve uvedených osôb do svojej smrti bezodplatne užívať nehnuteľnosť v plnom rozsahu.
Vo Zvolene, dňa 03.03.2011
Lujza Malá, rod. Suchá, darkyňa:
mal. Roman Malý, rod. Malý, obdarovaný a povinný z vecného bremena – zastúpený kolíznou opatrovníčkou Zuzanou Dlhou, rod. Malou:
mal. Mária Malá, rod. Malá, obdarovaná a povinná z vecného bremena – zastúpená kolíznou opatrovníčkou Zuzanou Dlhou, rod. Malou:
Nina Malá, rod. Veľká, oprávnená z vecného bremena:
Milan Malý, rod. Malý, oprávnený z vecného bremena:
Hlasovalo: 2410